Document ID: 31985R0490

*****
ΚΑΝΟΝΙΣΜΟΣ (ΕΟΚ) αριθ. 490/85 ΤΟΥ ΣΥΜΒΟΥΛΙΟΥ
της 26ης Φεβρουαρίου 1985
για τις εξαγωγές σωλήνων κάθε είδους από χάλυβα προς τις Ηνωμένες Πολιτείες
της Αμερικής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότητα έχει συνάψει με τις Ηνωμένες Πολιτείες Αμερικής διακανονισμό (1), ο οποίος ονομάζεται στο εξής « διακανονισμός», που ορίζει ότι περιορίζονται οι εξαγωγές προς τις Ηνωμένες Πολιτείες ορισμένων σωλήνων κάθε είδους, από χάλυβα, καταγωγής Κοινότητας, σ' ένα ορισμένο επίπεδο και για μια καθορισμένη περίοδο· ότι ο εν λόγω διακανονισμός προβλέπει ιδιαίτερες διατάξεις για τους σωλήνες κάθε είδους που έχουν εξαχθεί από την Κοινότητα πριν από την 1η Ιανουαρίου 1985, αλλά δεν έχουν εισέλθει στις Ηνωμένες Πολιτείες της Αμερικής ή δεν έχουν αποσυρθεί από αποθήκη εμπορευμάτων ή από ζώνη εξωτερικού εμπορίου, προκειμένου να διατεθούν στην κατανάλωση πριν από τις 29 Νοεμβρίου 1984·
ότι η επιστολή αριθ. 2 του διακανονισμού προβλέπει ότι στα εν λόγω προϊόντα θα επιτρέπεται η είσοδος εφόσον καλύπτονται από ad hoc κοινοτικό πιστοποιητικό εξαγωγής·
ότι, για να επιτραπεί σε όλα τα εν λόγω προϊόντα η είσοδος στις Ηνωμένες Πολιτείες το ταχύτερο δυνατό, είναι σκόπιμο τα πιστοποιητικά αυτά να καταρτίζονται από την Επιτροπή και να διαβιβάζονται με τη φροντίδα της στις αμερικανικές αρχές·
ότι διεξάγονται τώρα διαβουλεύσεις σύμφωνα με το σημείο 5 (b) (2) της επιστολής αριθ. 1 του διακανονισμού· ότι οι εν λόγω διαβουλεύσεις θα καθορίσουν τον καταλογισμό των ποσοτήτων που υπερβαίνουν τους 60 000 τόνους (net tons) που προβλέπονται στο σημείο 5 (b) (1) στα ανώτατα κοινοτικά όρια για το 1985 και το 1986· ότι, κατά συνέπεια, τα ανώτατα κοινοτικά όρια θα ρυθμιστούν με το αποτέλεσμα αυτών των διαβουλεύσεων·
ότι τα μερίδια που καταλογίζονται στα κράτη μέλη για το 1985 και το 1986 θα προσαρμοστούν με τη σειρά τους σε συνάρτηση με το αποτέλεσμα των εν λόγω διαβουλεύσεων, λαμβανομένων υπόψη των ποσοτήτων των οποίων θα επιτραπεί η είσοδος στο πλαίσιο της ρήτρας του «short supply»,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το σύνολο των σωλήνων κάθε είδους, από χάλυβα, που έχουν εξαχθεί από την Κοινότητα πριν από την 1η Ιανουαρίου 1985, αλλά δεν έχουν εισέλθει στις Ηνωμένες Πολιτείες της Αμερικής ή δεν έχουν αποσυρθεί από αποθήκη εμπορευμάτων ή από ζώνη εξωτερικού εμπορίου, προκειμένου να διατεθούν στην κατανάλωση πριν από τις 29 Νοεμβρίου 1984, η Επιτροπή καταρτίζει ad hoc κοινοτικά πιστοποιητικά εξαγωγής και τα διαβιβάζει στις αμερικανικές αρχές.
Άρθρο 2
Οι ποσότητες που καλύπτονται από τα εν λόγω πιστοποιητικά καταλογίζονται στα ανώτατα κοινοτικά όρια εξαγωγής που προβλέπονται στο άρθρο 2 του κανονισμού (ΕΟΚ) αριθ. 60/85 (2), σύμφωνα με το αποτέλεσμα στο οποίο θα καταλήξει η Επιτροπή στο πλαίσιο των διεξαγόμενων διαβουλεύσεων με τις Ηνωμένες Πολιτείες της Αμερικής βάσει του σημείου 5 (b) (2) της επιστολής αριθ. 1 του διακανονισμού.
Άρθρο 3
Η Επιτροπή κατανέμει τους 60 000 τόνους (net tons) που προβλέπονται στο σημείο 5 (b) (1) της επιστολής αριθ. 1 του διακανονισμού μεταξύ των κρατών μελών σύμφωνα με το παράρτημα ΙΙΙ του κανονισμού (ΕΟΚ) αριθ. 60/85 και τροποποιεί τα μερίδια των ανώτατων ορίων εξαγωγής που καταλογίζονται για το 1985 και το 1986 στα κράτη μέλη σύμφωνα με το άρθρο 3 του κανονισμού (ΕΟΚ) αριθ. 60/85, σε συνάρτηση με τις ποσότητες των προϊόντων του άρθρου 1 τα οποία έχουν εξαχθεί από κάθε κράτος μέλος πριν από την 1η Ιανουαρίου 1985.
Άρθρο 4
1. Οι κοινοτικές ποσοστώσεις αυξάνονται ανάλογα με τις ποσότητες για τις οποίες οι Ηνωμένες Πολιτείες της Αμερικής έχουν ήδη αναλάβει δέσμευση σύμφωνα με το σημείο 8 της επιστολής αριθ. 1 του διακανονισμού.
2. Οι εν λόγω ποσότητες καταλογίζονται στα ενεχόμενα κράτη μέλη.
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1985.

Labels: 7
3
18